Sepiegids: Dís wat dié week in jou gunstelingsepies gebeurMet Maroela Media en kykNET se splinternuwe sepiegids kan jy nou weekliks ŉ voorsmakie kry van die gebeure in jou gunstelingsepie. Odelle de Wet as Delia Richter in ‘Binnelanders’. (Foto: kykNET) Weeksdae om 19:30 op kykNET Maandag 30 Augustus Rex is al weer besig met sy streke – en dit noodsaak die bure om oor te gaan tot aksie. Delia speel haar troefkaart – en maak oop teenoor Tertius wat haar sake aanbetref. Dinsdag 31 Augustus Sonde met die bure begin in ŉ kleinskaalse oorlog te ontaard. ŉ Bitter ontstelde At vra vir Piet om ŉ raaisel op te los, en die jongste voorlegging word bespreek. Woensdag 1 September Conrad en Delia vertrou nie die vrede met At nie, en ŉ onskuldige vraag van Tracy lei tot ŉ konfrontasie tussen Lexi en Steve. Donderdag 2 September Die hoof van die Ferreiras se buurtwag moet ŉ klagte ondersoek, en Gaby se planne word deur Karen in die wiele gery. Vrydag 3 September Rex is nog lank nie klaar met Louis nie, en Rodney het duidelik planne met Karen. ŉ Telefoonoproep veroorsaak nog ŉ kinkel in die kabel. Weeksdae om 18:30 op kykNET en kykNET&kie Maandag 30 Augustus Bianca kan nie hande gevou staan en kyk hoe Oos Wes agteruitgaan nie. Carlo doen iets wat Ty nog meer ontstel, en Bennie ontmoet Susan se suster. Dinsdag 31 Augustus Chris se situasie raak al hoe meer benard, terwyl Lee-Ann erg skuldig voel oor Carlo. Nazeem gee vir Bianca raad oor Oos Wes, maar sal sy doen wat hy voorstel? Woensdag 1 September Die polisie deursoek Chris se huis, terwyl Lee-Ann en Ty verder koppe stamp. Nazeem noem vir Kaashifa iets oor Bianca. Donderdag 2 September Tim vra Bridgette vir grasie om sy pa te help. Nazeem blaas onmin aan tussen Kaashifa en Bianca, terwyl Bennie en Linda op ŉ uitstappie gaan. Vrydag 3 September Bridgette neem ŉ groot besluit oor Oos Wes, terwyl Lee-Ann ŉ nuwe aanslag met Carlo probeer. Tim het ŉ plan om Werner uit te vang, maar dis makliker gesê as gedaan. Weeksdae om 18:00 op kykNET Maandag 30 Augustus Renate konfronteer vir Lulu. Pine vind uit van JJ se terugkoms. Ronnie is senuweeagtig oor sy nuwe werk. Dinsdag 31 Augustus Renate vind uit van Lulu se ooievaarstee. Pottie worstel met sy gewete. JJ maak ŉ verskyning by die stadion. Woensdag 1 September SinBin reik ŉ artikel uit oor JJ. Magda is bekommerd oor Pottie. Ronnie is nog steeds skepties oor sy nuwe werk. Donderdag 2 September Magda ontdek Pottie se geheim. Renate kry uiteindelik ŉ ooievaarstee. Die spanning tussen Amanda en Kristien loop hoog. Vrydag 3 September Renate is op ŉ missie om die huis vir die baba te beveilig. Dinge is ongemaklik in die bemarkingskantoor. Kristien sukkel om vir Bart te vertrou. Maandag tot Donderdag om 19:30 op kykNET&kie Maandag 30 Augustus Emily probeer om vrede te maak met Daniel en vra vir ŉ plek om te bly by die Cupido’s. Beatrice bied haar hulp aan vir die troue. Muriel se planne maak vir Lionel ongemaklik. Dinsdag 31 Augustus Ingrid raak gemaklik by die boksklub. Beatrice het ŉ slegte gevoel oor Emily. Joshua maak Eugene se lewe moeilik by die skool. Wesley en Lee-Roy begin met hul danslesse vir die troue. Woensdag 1 September Daniel is bly wanneer Emily die Cupido’s beïndruk met ŉ heerlike ontbyt. Debra en Ingrid sit vas oor die boksklub. Joshua maak Eugene se lewe moeilik by die skool. Donderdag 2 September Geld verdwyn uit Beatrice se kamer. Ingrid trek ŉ grenslyn ter waarskuwing vir Lennie.